না, এখনই হাঁসফাস করা গরম থেকে মুক্তি নেই। এই মুহূর্তে কলকাতা সহ দক্ষিণবঙ্গে কোনও বৃষ্টির পূর্বাভাস দিচ্ছেন না আবহাওয়াবিদরা। আরও দুদিন চলবে এই রকম অস্বস্তি। অস্বস্তিসূচক স্বাভাবিকের থেকে প্রায় ছয় ডিগ্রি বেশি।
 ওয়েব ডেস্ক: না, এখনই হাঁসফাস করা গরম থেকে মুক্তি নেই। এই মুহূর্তে কলকাতা সহ দক্ষিণবঙ্গে কোনও বৃষ্টির পূর্বাভাস দিচ্ছেন না আবহাওয়াবিদরা। আরও দুদিন চলবে এই রকম অস্বস্তি। অস্বস্তিসূচক স্বাভাবিকের থেকে প্রায় ছয় ডিগ্রি বেশি। আকাশ দেখে কে বলবে  এখন ভরা বর্ষা। ঝকঝকে নীল আকাশে পেজা তুলোর মতো সাদা মেঘের আনাগোনা দেখলে শরত্ বলে ভুল হতেই পারে। বাড়ছে অস্বস্তি
আর প্রকৃতির এই খেয়াল খুশিতেই বাড়ছে অস্বস্তি... হাঁসফাঁস করা গরমে নাজেহাল গোটা দক্ষিণবঙ্গ। অস্বস্তি সূচক  স্বাভাবিকের থেকে অনেকটাই বেশি। কোথায় বৃষ্টি? এখনই কোনও আশার কথা শোনাচ্ছে না আলিপুর আবহাওয়া দফতর। আবহাওয়াবিদরা বলছেন আর দিন দুয়েক এমনটাই চলবে। আবহাওয়া দফতরের হিসাব যাই বলুক না কেন, মানুষ চাইছেন এই অস্বস্তি থেকে মুক্তি...দক্ষিণবঙ্গ  চাইছে একটু বৃষ্টিতে ভিজতে ...